钦定古今图书集成/明伦汇编/氏族典/第252卷 > 张家玉
## 钦定古今图书集成/明伦汇编/氏族典/第252卷 > 张家玉

按《明外史张家玉传》：“家玉，字元子，东莞人。崇祯十六
年进士，授庶吉士。李自成陷京师，被执不跪，缚午门
外三日，复胁之降，怵以极刑，卒不动。自成曰：‘当磔汝
父母’。乃跪。贼败南归。阮大铖等攻家玉，遂被逮。明年，
南都失守，脱归，从唐王入福建，擢翰林侍讲。监郑彩
军，出杉关，谋复江西。风闻大兵至，彩即奔入关，家玉”
走新城。大兵来攻，出战中矢，堕马，折臂，走入关。令以
右佥都御史巡抚广信。广信已失，乃归东莞，与举人
韩如璜结乡兵。大兵至，家玉等败走，奉表永明王，进
兵部尚书。无何，大兵来击，如璜战死。家玉走西乡，祖
母陈、母黎、妹石宝俱赴井死，妻被执，不屈死。西乡大
豪陈文豹奉家玉取新安，袭东莞。未几，大兵大至，家
玉败走铁冈，文豹等皆死。家玉道得众数千，取龙门、
博罗，连平长宁，攻惠州，克归善，还屯博罗。大兵来攻，

营，攻据增城。大兵万馀来击，家玉倚深谿高崖自固，
大战十日，力竭而败，被围数重，因遍拜诸将，自投野
塘中以死。永明王赠少保，谥“文烈。”